ब्लू व्हेल खेलने वाले बच्चों में अचानक बदलाव आ जाते है। वो बदलाव किसी भी प्रकार का हो सकता है जिसमें बच्चा खुद को अकेले में एक कमरे में सीमित कर लेता है। खाना खाने का टाइम बदल गया, बच्चा चुप चुप सा रहने लगा। बच्चे के टीवी देखने का समय बदल गया, बच्चा सुबह सुबह उठ कर हॉरर मूवी देख रहा, ऐसे बदलाव आपको अगर अपने बच्चे में दिखते है तो आप उससे तुरंत बात करें, क्यों कि अगर आपने अपने बच्चे को समय नहीं दिया तो आपका बच्चा इन गेम्स की तरफ जल्दी आकर्षित हो जाता है।